קרולין מלוני

קרולין בושר מלוני (באנגלית: Carolyn Bosher Maloney, נולדה ב-19 בפברואר 1946) היא פוליטיקאית אמריקאית מן המפלגה הדמוקרטית שכיהנה כחברת בית הנבחרים של ארצות הברית מטעם מחוזות הקונגרס ה-14 וה-12 של מדינת ניו יורק בשנים 2023-1993.

מלוני היא האישה הראשונה שנבחרה במחוז שלה.<ref></ref> ב-17 באוקטובר 2019 יושב ראש בית הנבחרים ננסי פלוסי בחרה במלוני להיות ממלאת מקום יו"ר ועדת הפיקוח והרפורמה בבית הנבחרים לאחר מותו של אלייז'ה קמינגס.<ref></ref><ref></ref> היא נבחרה לרשת את קאמינגס באופן קבוע ב-20 בנובמבר.<ref></ref> נכון ל-30 במרץ 2022, מלוני נמצאת במקום ה-20 בקונגרס מבחינת הוותק שלה.

== ביוגרפיה ==
קרולין ג'יין בושר נולדה בגרינסבורו שבקרוליינה הצפונית ב-19 בפברואר 1946<ref></ref> כבתם של כריסטין אליזבת (לבית קליג) וראלף ג'ורג' בושר.<ref></ref> היא למדה במכללת גרינסבורו. לאחר שסיימה את לימודיה, היא ביקרה בעיר ניו יורק ב-1970, והחליטה להישאר בעיר.<ref></ref>

במשך כמספר שנים מלוני עבדה כמורה ומנהלת במועצת החינוך של העיר ניו יורק.<ref name="bio"></ref> בשנת 1977, החלה לעבוד בסגל בית המחוקקים של מדינת ניו יורק.<ref name="bio" /> ב-1976 היא נישאה לקליפטון מלוני, בנקאי השקעות.

== מועצת עיריית ניו יורק ==
מלוני נבחר למועצת עיריית ניו יורק ב-1982, כשהביסה את רוברט רודריגז המכהן<ref></ref> ברובע דובר ספרדית במזרח הארלם ודרום הברונקס. היא כיהנה כחברת מועצה במשך 10 שנים.<ref name="nytimes1992"></ref> במועצה, היא כיהנה כיושבת ראש הוועדה לחוזים, שביקרה ופיקחה על חוזי העירייה. מלוני קידמה הכרה בחוזים בדיני זוגות חד מיניים.<ref>Lee, Felicia R., [https://query.nytimes.com/gst/fullpage.html?res=9C0CE7DE1E3CF932A15752C1A966958260&scp=2&sq=%22Maloney%22+%22Domestic+partnerships%22&st=nyt "Bill Would Give Unwed Couples Equal Benefits"], The New York Times, November 21, 1990.</ref> היא הייתה הראשונה שילדה בזמן שכיהנה כחברת מועצה, והראשונה שהציעה חבילת חקיקה מקיפה להפיכת מעונות היום לזמינים וזולים.

== בית הנבחרים של ארצות הברית ==
=== בחירות ===
ב-1992 התמודדה מלוני לקונגרס מול ביל גרין מן המפלגה הרפובליקנית שכיהן בקונגרס כבר 15 שנים. המחוז ה-15 בניו יורק היה רפובליקני בדרך כלל, בניגוד לרוב העיר ניו יורק. היא ניצחה עם 51% מהקולות. במקהיל לבחירתה לקונגרס, רבים מתושבי המחוז הצביעו לביל קלינטון הדמוקרטי שהתמודד לנשיאות במקביל למלוני.<ref></ref>

מאז בחירתה נבחרה מלוני לכהונות נוספות, עם למעלה מ-80% מהקולות מדי בחירות.<ref></ref><ref></ref><ref></ref><ref></ref>
=== כהונה ועמדות ===
הנשיא ביל קלינטון וטוני בלייר ב-1999]]
ב-2009, הדירוג השנתי של ה-National Journal מיקם את מלוני כחברת הקונגרס ה-114 ברמת הליברליות שלה (או 314 ברמת השמרנות) בקונגרס. לפי הדירוג, מלוני ליברלית במיוחד במדיניות חוץ, יותר מנושאים כלכליים-ליברליים. מלוני נחשבת לליברלית פחות משאר נציגי ניו יורק.<ref></ref>

ב-2011, סקר של Daily News מצא שמלוני היא הפעילה ביותר מבין 28 נציגי ניו יורק עם 36 הצעות חוק.<ref></ref>
==== חוץ וביטחון ====
בעקבות פיגועי 11 בספטמבר, מלוני דגלה בסיוע פדרלי נרחב להתאוששות ניו יורק ולמאמצי האבטחה של העיר.<ref></ref>

ב-25 בפברואר 2019 הציעה חוק להקמת קרן הפיצויים לנפגעים מ-11 בספטמבר.<ref name="nydailynews.com"></ref> הקרן בגובה 10.2 מיליארד דולר ועתידה לפעול עד שנות ה-90 של המאה ה-21.<ref></ref>
מלוני עם כלת פרס נובל לשלום [[אונג סן סו צ'י בספטמבר 2016]]
ב-1 באוקטובר 2020, מלוני חתמה על מכתב לשר החוץ מייק פומפאו, שגינה את הפעולות ההתקפיות של אזרבייג'ן נגד המובלעת נגורנו-קרבאך המאוכלסת בארמנים. בנוסף על כך, היא גינתה את תפקידה של טורקיה במלחמת נגורנו-קרבאך השנייה.<ref></ref>

מלוני, כיושבת ראש ועדת הפיקוח והרפורמה בבית הנבחרים, קראה למנהל ה-FBI כריסטופר ריי לפתוח בחקירה כנגד הרשת החברתית Parler מחשש שרשת זו היא שלוחה של הממשל הרוסי.<ref></ref>

==== נשק ====
בשנת 2013 מלוני הציעה חוק למניעת סחר בנשק. לפי הצעת החוק, הסחר בנשק יהפוך לראשונה לפשע פדרלי ויוחרפו העונשים. החוק ניסה למנוע סחר ומכירת נשק לעבריינים מורשעים, מתעללים במשפחותיהם, חולי נפש אלימים ואחרים.<ref></ref>

ב-2014, הצטרפה לסנאטור אד מרקי בקריאה לנשיא ברק אובמה לתיקצוב בסך 10 מיליון דולר של המרכז לבקרת מחלות ומניעתן על מנת לחקור באופן קליני את השימוש בנשק.<ref></ref>

==== שקיפות ממשלתית ====
בשנת 2008, לאחר דיווחים על שחיתות בקרב קבלנים צבאיים בעיראק ובאפגניסטן, הבטיחה מלוני ליצור מסד נתונים לפיקוח טוב יותר על כל החוזים הפדרליים.<ref>[https://www.nytimes.com/2008/04/27/opinion/27sun2.html?scp=1&sq=%22Maloney%22+%22contracts%22&st=nyt "Tracking the Spoils of the Private Sector"], The New York Times editorial, April 27, 2008</ref>

==== חברה ====
מלוני, [[דבי וסרמן שולץ]]
הנשיא ג'ורג' בוש]]

בשנת 2007 מלוני קידמה מימון לתוכניות לנשים ונערות אפגניות וסייעה בהקמת ועדה אפגנית לזכויות אדם.<ref></ref> היא מהיוזמות הבולטות של תיקון שוויון הזכויות.<ref>Bergland, Jim, "Uphill Fight Forecast for Equal Rights Amendment," Associated Press, April 4, 2007 </ref> בשנים שלאחר מכן קידמה הצעת חוק למתן חופשת הורות בתשלום לעובדים הפדרליים.<ref>Baribeau, Simone, "Paid Parental Leave Passes House, But Faces Veto Threat", The Washington Post, June 20, 2008 </ref><ref>Miller, Jason, "House Passes Paid Parental Leave Bill," Federal News Radio, June 5, 2009 </ref> בנוסף על כך, מלוני קידמה חוקים למניעת אלימות מינית באקדמיה.<ref></ref>

מלוני קידמה מימון לפרויקטים גדולים של תחבורה ציבורית, ובאופן מיוחד למדינת ניו יורק.<ref>"Maloney, Gillibrand Applauded for Records", Queens Gazette editorial, August 19, 2009 </ref><ref name=":1">Newman, Philip, "MTA's East Side Tunnels Will Create Jobs: Maloney", Astoria Times (NYC), February 4, 2009 </ref>
== מחלוקות ציבוריות ==
קרולין מלוני נושאת נאום כשהיא עוטה בורקה אפגנית ב-16 באוקטובר 2001
ב-16 באוקטובר 2001, מלוני לבשה בורקה אפגנית בזמן שנשאה נאום בבית הנבחרים. הנאום היה למען זכויות נשים אפגניות ולמען מעורבות צבאית אמריקנית כנגד הטליבאן.<ref></ref><ref></ref> זו הייתה הפעם הראשונה שלבשו רעלה אסלאמית בקונגרס. מבחינה טכנית מלוני עברה על האיסור לענוד כיסוי ראש משנת 1837.<ref></ref>

=== שימוש ב"מילת ה-N" ===
ב-20 ביולי 2009, מלוני התנצלה לאחר שאמרה את המילה "Nigger" בראיון ל-City Hall News.<ref></ref> באותה העת מלוני התמודדה בפררימריז הדמוקרטיים לסנאט של ארצות הברית.

מלוני התנצלה ופרשה מהמירוץ ב-7 באוגוסט 2009. היא לא טענה שפרשה בעקבות הבערה.<ref></ref>

== חיים אישיים ==
למלוני ובעלה, קליפטון מלוני יש שתי בנות. בעלה נהרג במהלך מסע טיפוס בשנת 2009, לאחר שטיפס על הפסגה השישית בגובהה בעולם, צ'ו אויו בטיבט.<ref>Thrush, Glenn. [http://www.politico.com/blogs/glennthrush/0909/Rep_Maloneys_husband_dies_in_Tibet_.html "Rep. Maloney's husband dies in Tibet"], Politico, September 2009</ref><ref name="ap_9_28_2009"></ref>

== קישורים חיצוניים ==
* 

* [http://maloney.house.gov/ הדף הרשמי של מלוני באתר הקונגרס]
* 

== הערות שוליים ==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית ממדינת ניו יורק
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאיות שנולדו ב-1946